Ka'aba (Larabci ٱلْـكَـعْـبَـة‎ Ka'abah) ana kuma kiran ta da al-Kaʿbah al-Musharrafah (Larabci ٱلْـكَـعْـبَـة الْـمُـشَـرًّفَـة‎ Daki mai tsarki), wani ginannen daki ne a birnin Makka na kasar Saudiyya mai matukar tsarki a tsakanin Musulmai. (ٱلْـمَـسْـجِـد الْـحَـرَام‎ Al-Masjid Al-Ḥarām, Masallacin Harami), Har ila yau kuma Musulmai kan kira shi da (بَـيْـت ٱلله‎ Dakin Allah). Duk inda suke a duniya Musulmai ana bukatar su da su fuskanci bangaren wannan dakin lokacin gabatar da Sallah (صَـلَاة‎ Ṣalât, Bautar Allah a Musulunce). Dakin kuma shine ake kira da (قِـبْـلَـة‎ qiblah, mafuskanta) wato dai mafuskantar ta musulmai domin gabatar da Sallah. Daya daga cikin shika shikan Musulunci biyar shine aikin Hajji حَـجّ‎, a dakin na Ka'aba ne matattarar mahajjatan,duniya kuma kowanne Musulmi yana da fatan zuwa dakin koda sau daya ne a rayuwar sa domin dawafi (طَـوَاف‎ tawaf, kewaya dakin sau bakwai da niyyar bauta ma Allah). Hakanan ma bayan aikin Hajji haka dai musulman na yin dawafin a fakin yayin zuwansu Umara (عُـمْـرَة‎ Umrah).